Innan við helmingur Alþingis samþykkti á fimmta tímanum í nótt frumvarp heilbrigðisráðherra um breytingar á sóttvarnalögum og lögum um útlendinga. Hart var tekist á um málið á þingi og þingmenn börðu í borð máli sínu til stuðnings.
Frá og með deginum í dag til 30. júní hefur heilbrigðisráðherra heimild til þess að skylda ferðamenn frá hááhættusvæðum, að fenginni tillögu sóttvarnalæknis, til að dvelja í sóttvarnahúsi. Frumvarpið var samþykkt með 28 atkvæðum allra þingmanna Vinstri grænna og Framsóknarflokks og 11 þingmanna Sjálfstæðisflokks. Sigríður Á. Andersen þingmaður Sjálfstæðisflokks greiddi atkvæði gegn því og Birgir Ármannsson formaður þingflokks Sjálfstæðisflokksins sat hjá.
Það gerðu líka allir þingmenn stjórnarandstöðunnar, sem voru á þingfundi, nema Olga Margrét Cilia þingmaður Pírata sem greiddi atkvæði gegn frumvarpinu. 11 voru fjarverandi, þar af þrír þingmenn Sjálfstæðisflokks.
Sú breyting var gerð á frumvarpinu, að tillögu minnihluta velferðarnefndar, að ekki er tekið fram hvert 14 daga nýgengi smita á hverja 100 þúsund íbúa þarf að vera til að land sé skilgreint sem hááhættusvæði. Birtur verður listi yfir þau lönd.
og hann endurskoðaður á minnst tveggja vikna fresti.
En hart var tekist á um málið á þingfundi í nótt og þingmenn slógu í borð til að sýna óánægju þegar heilbrigðisráðherra hélt lokaræðu sína.
Það hefði verið gott fyrir málið og gott fyrir samstöðu í samfélaginu að við gætum verið sammála um að renna styrkari stoðum undir nauðsynlegar ráðstafanir sóttvarnalæknis. Það hefur greinilega verið freistandi fyrir ýmsa í umræðunni hér í dag að láta þetta mál snúast um eitthvað annað, en það verður bara svo að vera,
Svo mikill var hávaðinn að Steingrímur J. Sigfússon, forseti Alþingis, kvaðst ekki viss um að hann hefði heyrt í öllum sem báðu um orðið.
Nú veit ég ekki hvort ég náði öllum niður, en menn gefa sig þá bara fram.
Óskaplega var þetta aumt hjá hæstvirtum heilbrigðisráðherra þegar klukkan er 25 mínútur gengin í 5 að lokum langs vinnudags fjölda fólks að við að reyna að taka til í frumvarpi hæstvirts ráðherra.
Ég ætla að sitja hjá við þetta mál. Ég býst fastlega við því að þurfa að rökræða við ansi mikið af okkar stuðningsfólki í kjölfarið. Ég ætla að gera það virðulegi forseti vegna þess að ég sór eið að stjórnarskrá lýðveldisins Íslands.
Hrakfarir heilbrigðisráðherra í þessum efnum halda áfram. Það er minnihluti nefndarinnar sem er á bak við þetta nefndarálit sem hér liggur fyrir og hér kemur hæstvirtur heilbrigðisráðherra og virðist ekki geta boðið upp á annað en skæting.
Hér erum við að taka til ákveðinna varna með skynsamlegum hætti, ríkisstjórnin
Alþingi samþykkti seint í nótt frumvarp heilbrigðisráðherra um breytingar á sóttvarnalögum. Umsjónarmaður farsóttarhúsa reiknar með auknum fjölda gesta á næstu vikum.